Deur Riaan Palmer Datum gepubliseer: 19 Junie 2019 ♥Hou van
Hy druk weer sy neus plat teen die ruit, maar maak nie saak hoe hard hy probeer nie, daar gebeur niks. Die wolkombers. Die kaggel. Watse kans staan hy? Hy stap vies om die huis tot by die ry roosbome en bekyk die welige struike vir…
Deur Amanda Datum gepubliseer: 19 Junie 2019 ♥Hou van
Deur Marieta McGrath Datum gepubliseer: 19 Junie 2019 ♥Hou van Kantoorkampioen 2019 - My lewe binne Eskom - Solidariteit GildesSolidariteit Gildes Kantoorkampioen 2019 - My lewe binne Eskom - Solidariteit Gildes
Tuis / Kantoorpraktisyns Artikels / Kantoorkampioen 2019 – My lewe binne Eskom
Kantoorkampioen 2019 – My lewe binne Eskom
Deur Sus Gerber
In Junie 1993 het ek ’n tydelike aanbod vir ’n pos by Eskom in Vereeniging gekry. Ek het geweet dit is waar ek wil werk en het nie gras onder my voete laat groei nie. Op 23 September 1993 is ek permanent aangestel en só het my loopbaanreis afgeskop.
’n Week later is ek oorgeplaas na Meyerton as ’n kassier – harde werk, maar ’n heerlike uitdaging.
In 1999 na die kassiere poste weggeval het, is ek verplaas Vanderbijlpark toe as ’n dienste verteenwoordiger. Dit was interessante werk, want ek het kliënte gehelp, skole besoek en veiligheidspraatjies aangebied. Ek is ook saam met die CNC-mense uit in die veld om prakties te leer van voorafbetaalde meters, hoe om hulle te installeer en die lesings reg in te sit. Ek het kragmeters gaan lees en dan die regte besonderhede op die stelsel ingepons, en dan ook gesorg dat die regte rekening uitgestuur word.
Januarie 2002 was ons nuwejaarsvoornemens om uit Vanderbijlpark te kom en ander werk te kry. Ek was die enigste persoon wat ’n ander pos gekry het. Ek het in Mei 2002 afgetrek na Shelly Beach toe en in die kantoordienste kom werk. Dit was ’n nuwe avontuur gewees. Dit was heerlik, want daar was gereeld nuwe mense wat ek kon ontmoet en ander kos wat ek kon proe, en ek hou baie van kos!
Ek is ook deel van die eerstehulp span en tot ’n paar jaar gelede het ons aan nasionale kompetisies deelgeneem. Daar word nog steeds elke maand geoefen sodat ons altyd bewus is van veranderings.
Elke week doen ek inspeksie om seker te maak dat alles in die gebou nog reg is. Soms kyk ek en ons skoonmaker by die werk sommer of ons nie sélf die probleem kan uitsorteer of oplos nie omdat baie van ons kontrakteurs vanaf New Germany of Mkondeni moet inkom en ons graag die maatskappy se onkostes wil bespaar, maar ons rapporteer wel die ernstige gevalle. Indien iemand se rekenaar nie werk nie dan gaan kyk ek eers wat is fout voor ons die IT-ouens bel. Ek probeer maar help waar ek kan.
Ons MHB-persoon is ongelukkig skielik oorlede en ek het ingespring om die pensioenarisse uit te help, want anders moet ek hulle wegwys. Party dae deel ons in hulle lief en ander dae weer in hul leed as hul ’n familielid verloor het of ons help hulle om aansoeke deur te stuur. So leer ek sommer ook wat ’n pensionaris alles moet weet vir wanneer ek die dag op pensioen gaan.
Om mense te help is vir my lekker. Waar ek kan sal ek altyd gaan help – hulle sê mos: Twee koppe is beter as een en deur te help leer jy jouself altyd iets nuut. Ek hou daarvan om vrolik en opgeruimd te wees, want daar is so baie dinge in die lewe waarvoor ons dankbaar kan wees. Die lewe is kort en dit gee jou nie altyd ’n tweede kans nie daarom, benut elke geleentheid wat jy kry.
My stokperdjies is om koek en beskuit te bak, fotoplakwerk (“Scrapbooking”) te doen en om kaartjies te maak. My nuutste stokperdjie is groot papierblomme. As ek iets nie weet nie of nie kan doen nie gaan slaan ek dit na en probeer tot ek dit regkry. Aanhouer wen!